Klaus Köste

Klaus Köste (27. helmikuuta 1943 Frankfurt an der Oder – 14. joulukuuta 2012 Wurzen) oli Saksan yhdistynyttä joukkuetta ja Itä-Saksaa urheilu-urallaan edustanut telinevoimistelija, olympiavoittaja ja Euroopan mestari.Sports Reference LLC

Köste kilpaili telinevoimistelun MM-kisoissa ensimmäisen kerran Prahassa 1962.Kluge, s. 412 Tokion kesäolympialaisissa 1964 hän saavutti joukkuekilpailussa pronssia ja sijoittui henkilökohtaisessa moniottelussa 18:nneksi. Méxicon kesäolympialaisissa 1968 hän saavutti joukkuekilpailussa jälleen pronssia ja keräsi itäsaksalaisista toiseksi parhaat pisteet. Rekillä hän sijoittui neljänneksi pistein 19,225 ja moniottelussa 16:nneksi pistein 111,85.Kluge, s. 98–100

Uransa ainoan henkilökohtaisen MM-mitalin Köste saavutti Ljubljanassa 1970 sijoittuessaan rekillä jaetulle pronssille. Madridin EM-kilpailuissa 1971 hän voitti kultaa rekillä sekä saavutti hopeaa nojapuilla ja pronssia hypyssä.Sports123.com

Münchenin kesäolympialaisissa 1972 Köste voitti kultaa hypyssä 18,850 pisteellä. Neuvostoliiton Viktor Klimenko hävisi hänelle 0,025 pisteen ja Nikolai Andrianov 0,05 pisteen erolla. Joukkuekilpailussa Köste sai kolmannen kerran olympiapronssia. Hän sijoittui viidenneksi permannolla (18,825) ja renkailla (18,950) sekä parhaana itäsaksalaisena kuudenneksi moniottelussa (113,075).Kluge, s. 310–313

Grenoblen EM-kilpailuissa 1973 Köste voitti rekillä kultaa tasapistein länsisaksalaisen Eberhard Giengerin kanssa. Lisäksi hän saavutti pronssia moniottelussa ja permannolla. Hänen voimistelu-uransa päättyi loukkaantumiseen vuonna 1974.

Köste voitti voimistelijanurallaan 34 maansa mestaruutta. Hän toimi urheilu-uransa jälkeen voimistelunopettajana. Köste kuoli 14. joulukuuta 2012 Wurzenissa, 69-vuotiaana.http://www.tagesspiegel.de/sport/herzversagen-turn-olympiasieger-klaus-koeste-verstorben/7526890.html

 Lähteet 




 Viitteet 

 Aiheesta muualla 

Luokka:Itäsaksalaiset olympiavoittajat
Luokka:Itäsaksalaiset telinevoimistelijat
Luokka:Saksalaiset telinevoimistelijat
Luokka:Vuonna 1943 syntyneet
Luokka:Vuonna 2012 kuolleet